pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองปลัดฯอภิจิณ ร่วมเป็นเกียรติพิธีวางศิลาฤกษ์ โครงการเคมีภัณฑ์ชนิดพิเศษ บ.คุราเร่ จีซี
วันอังคารที่ 3 กันยายน 2562
รองปลัดฯอภิจิณ ร่วมเป็นเกียรติพิธีวางศิลาฤกษ์ โครงการเคมีภัณฑ์ชนิดพิเศษ บ.คุราเร่ จีซี
นายอภิจิณ โชติกเสถียร รองปลัดกระทรวงอุตสาหกรรม ร่วมเป็นเกียรติในพิธีวางศิลาฤกษ์ บริษัท คุราเร่ จีซี แอดวานซ์ แมททีเรียลส์ จํากัด ณ นิคมอุตสาหกรรมดับบลิวเอชเอ ตะวันออก (มาบตาพุด) จังหวัดระยอง
วันนี้ (3 กันยายน 2562) เวลา 09.00 น. นายอภิจิณ โชติกเสถียร รองปลัดกระทรวงอุตสาหกรรม ร่วมเป็นเกียรติในพิธีวางศิลาฤกษ์ บริษัท คุราเร่ จีซี แอดวานซ์ แมททีเรียลส์ จํากัด พร้อมด้วย นายสุรศักดิ์ เจริญสิริโชติ ผู้ว่าราชการจังหวัดระยอง โดยมี นายสุพัฒนพงษ์ พันธ์มีเชาว์ ประธานเจ้าหน้าที่บริหารและกรรมการผู้จัดการใหญ่ บริษัท พีทีที โกลบอล เคมิคอล จํากัด (มหาชน) (GC) และคณะผู้บริหาร ให้การต้อนรับ ณ นิคมอุตสาหกรรมดับบลิวเอชเอ ตะวันออก (มาบตาพุด) จังหวัดระยอง
สําหรับ บริษัท พีซีที โกลบอล เคมิคอล (GC) เป็นบริษัทเคมีภัณฑ์ชนิดพิเศษชั้นนําของประเทศญี่ปุ่น มีการวิจัยและพัฒนาเทคโนโลยีและผลิตภัณฑ์อย่างต่อเนื่อง ดําเนินธุรกิจปิโตรเคมีและเคมีภัณฑ์ ใน 8 กลุ่มธุรกิจหลัก ปัจจุบันมีกําลังการผลิตปิโตรเคมีและเคมีภัณฑ์รวม 10.21 ล้านตันต่อปี และมีกําลังการกลั่นน้ํามันดิบและคอนเดนเสทรวม 280,000 บาร์เรลต่อวัน นอกจากนี้ บริษัทฯ ยังให้ความสําคัญกับการลงทุนเพื่อขยายธุรกิจไปยังธุรกิจเคมีภัณฑ์ชนิดพิเศษ เพื่อเป็นส่วนสําคัญในการขับเคลื่อนประเทศด้วยเทคโนโลยีและนวัตกรรม ซึ่งสามารถตอบสนองนโยบายประเทศไทย 4.0 เพื่อพัฒนาประเทศไปสู่เป้าหมายร่วมกันกับภาครัฐได้อย่างมีประสิทธิภาพ
รัฐบาลไทย-ข่าวทำเนียบรัฐบาล-พาณิชย์ลงพื้นที่จังหวัดเพชรบูรณ์เพื่อติดตามความก้าวหน้า การดำเนินการเชื่อมโยงตลาดสินค้าข้าวโพดเลี้ยงสัตว์
วันจันทร์ที่ 6 พฤศจิกายน 2560
พาณิชย์ลงพื้นที่จังหวัดเพชรบูรณ์เพื่อติดตามความก้าวหน้า การดําเนินการเชื่อมโยงตลาดสินค้าข้าวโพดเลี้ยงสัตว์
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่า เมื่อวันที่ 2 พฤศจิกายน ที่ผ่านมา ได้นําผู้บริหารกระทรวงพาณิชย์ ลงพื้นที่สหกรณ์การเกษตรหนองไผ่ (สาขาท่าแดง) จํากัด อ.หนองไผ่ จังหวัดเพชรบูรณ์
เพื่อติดตามความก้าวหน้าการดําเนินการเชื่อมโยงตลาดสินค้าข้าวโพดเลี้ยงสัตว์ ซึ่งที่ผ่านมากระทรวงพาณิชย์ได้เตรียมความพร้อมล่วงหน้า เพื่อรับมือในช่วงผลผลิตออกสู่ตลาดมาก โดยได้หารือร่วมกับหน่วยงานต่างๆ วางแผนล่วงหน้าให้มีการเชื่อมโยงระหว่างเกษตรกรกับผู้ซื้อ ที่เรียกว่า ไตรภาคี (เกษตรกร - ผู้รวบรวมในพื้นที่ - โรงงานอาหารสัตว์) เพื่อให้สามารถติดตามการซื้อขาย แก้ปัญหาการต่อคิวขายผลผลิต ณ หน้าโรงงานอาหารสัตว์ ซึ่งได้ทดลองเชื่อมโยงที่จังหวัดเพชรบูรณ์ (เพชรบูรณ์โมเดล) ได้ผลเป็นที่น่าพอใจ จึงได้ให้กรมการค้าภายในนําต้นแบบการเชื่อมโยงนี้เป็นตัวอย่างที่จะนําไปขยายผลในจังหวัดอื่น ซึ่ง ณ ขณะนี้ก็ได้นําโมเดลนี้ไปใช้แล้วใน 14 จังหวัด ปริมาณกว่า 5 แสนตัน และจะดําเนินการเชื่อมโยงตลาดในลักษณะนี้กับสินค้าเกษตรที่สําคัญอื่นๆ เช่น ข้าว และมันสําปะหลัง อีกด้วย
รัฐมนตรีว่าการกระทรวงพาณิชย์ กล่าวเพิ่มเติมว่า การได้พบปะพูดคุยกับพี่น้องเกษตรกรชาวไร่ข้าวโพดวันนี้สะท้อนให้เห็นถึงความตั้งใจของกระทรวงพาณิชย์ที่ได้คิดได้วางแผนไว้ กําลังเดินหน้าไปได้ด้วยดีต้องขอขอบคุณหน่วยงานที่เกี่ยวข้องทั้งธนาคารเพื่อการเกษตรและสหกรณ์การเกษตร สหกรณ์การเกษตร หน่วยงานภาครัฐในพื้นที่ และผู้ประกอบการ ที่ร่วมมือกันเพื่อให้ทุกฝ่ายได้รับผลตอบแทนที่เหมาะสมและเป็นธรรม
กระทรวงพาณิชย์ยังได้ใช้โอกาสเดียวกันนี้ลงพื้นที่ติดตามการดําเนินโครงการกรีนมาเก็ต เพชรบูรณ์ ที่สหกรณ์ผลิตผักน้ําดุกใต้ อ.หล่มสัก จ.เพชรบูรณ์ ซึ่งพบว่ากลุ่มเกษตรกรได้มีการรวมตัวกันอย่างเข้มแข็งในการปลูกพืชผักอินทรีย์ เพราะเห็นว่ามีรายได้จากการจําหน่ายผลผลิตที่สูงขึ้นจริง จากความต้องการของตลาดที่ขยายตัวเพิ่มขึ้นและยังมีตลาดรองรับผลผลิตที่แน่นอนทั้งการส่งเข้าไปจําหน่ายในสหกรณ์และห้างสรรพสินค้าที่กระทรวงพาณิชย์ได้ช่วยประสานให้เข้ามาช่วยรับซื้อเช่น ท็อปซุปเปอร์มาร์เก็ต บริษัทในเครือเซ็นทรัลกรุ๊ป และเครือเดอะมอลล์
ทั้งนี้ กระทรวงพาณิชย์ยังมีแผนที่จะผลักดันให้เกษตรกรในจังหวัดอื่นๆ ทั่วประเทศ หันมาเพาะปลูกพืชผักอินทรีย์ เพื่อป้อนความต้องการของตลาด และผลักดันเกษตรกรให้มีการรวมตัวกันเป็นสหกรณ์ เพื่อสร้างความเข้มแข็ง ทั้งการรองรับผลผลิตจากสมาชิกก่อนนําไปจําหน่าย และยังช่วยสร้างอํานาจในการต่อรองในการจําหน่ายสินค้า ซึ่งจะทําให้เกษตรกรมีรายได้สูงขึ้น สําหรับโครงการกรีนมาร์เก็ตเพชรบูรณ์เป็นการรวมตัวของของกลุ่มเกษตรกรในจังหวัดเพชรบูรณ์โดยปัจจุบันมีจํานวนกลุ่มมากกว่า93 กลุ่มมีสมาชิกมากกว่า 1,000 ราย ครอบคลุมพื้นที่ใน 11 อําเภอ ของ จ.เพชรบูรณ์ มีสินค้าเกษตรอินทรีย์ที่ผลิตได้ครอบคลุมทั้งกลุ่มพืชผักผลไม้ เกษตรแปรรูป ปศุสัตว์ และประมง
“ได้มอบหมายให้พาณิชย์จังหวัดนําโมเดลกรีนมาร์เก็ตเพชรบูรณ์ ไปผลักดันให้เกษตรกรในจังหวัดอื่นๆ ทั่วประเทศ รวมตัวกันเพื่อเพาะปลูกพืชผักอินทรีย์ เพราะเกษตรอินทรีย์เป็นแนวโน้มใหม่ของโลก ที่ให้ความสําคัญกับการดูแลสุขภาพ ปกป้องสิ่งแวดล้อม และการปลูกเกษตรอินทรีย์ยังช่วยลดต้นทุนให้กับเกษตรกรในระยะยาวและทําให้มีรายได้เพิ่มขึ้นกว่าการเพาะปลูกพืชผักแบบปกติด้วย” นางอภิรดีกล่าว
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ ชวนคนเมืองปลูกผักพอเพียงในพื้นที่จำกัด ช่วยลดรายจ่ายครัวเรือ
วันพุธที่ 21 ธันวาคม 2559
กระทรวงเกษตรและสหกรณ์ ชวนคนเมืองปลูกผักพอเพียงในพื้นที่จํากัด ช่วยลดรายจ่ายครัวเรือ
กระทรวงเกษตรและสหกรณ์ ชวนคนเมืองปลูกผักพอเพียงในพื้นที่จํากัด ช่วยลดรายจ่ายครัวเรือน พร้อมสอนวิธีปลูกผักอย่างง่าย 4 รูปแบบฟรี ดีเดย์ต้อนรับปีใหม่ 2560
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า กระทรวงเกษตรและสหกรณ์มีความห่วงใยเรื่องการบริโภคพืชผักของประชาชนในสังคมเมืองปัจจุบัน เนื่องจากค่าครองชีพที่สูงขึ้น ทําให้ประชาชนอาจบริโภคพืชผักน้อยลง ดังนั้น กระทรวงเกษตรฯ ต้องการพัฒนาและยกระดับชีวิตความเป็นอยู่ของประชาชนในสังคมเมืองให้เกิดความ“พอมี-พอกิน-พอใช้”ซึ่งเป็นรากฐานของปรัชญาเศรษฐกิจพอเพียงของพระบาทสมเด็จพระปรมินทรมหาภูมิพลอดุลยเดช โดยเริ่มต้นลดรายจ่าย ที่สามารถทําได้ด้วยตนเองภายในครัวเรือน คือ การปลูกพืชผักสวนครัวบริโภคในชีวิตประจําวัน ในรูปแบบต่าง ๆ ที่เหมาะกับสังคมเมือง ได้แก่ การปลูกพืชผักในพื้นที่จํากัด การปลูกพืชผักในแนวตั้ง และเลือกใช้ระบบน้ําที่ง่าย เหมาะสม ประหยัด ทําให้ประชาชนในสังคมเมืองได้มีผักปลอดภัยจากสารพิษไว้บริโภค ดีต่อสุขภาพ ช่วยให้ร่างกายแข็งแรง สามารถทําเป็นงานอดิเรกได้ ทั้งนี้ กรมส่งเสริมการเกษตรจึงได้เป็นเจ้าภาพจัดกิจกรรมดังกล่าวในโครงการ“เศรษฐกิจพอเพียงด้านการเกษตรกับสังคมเมือง”และพร้อมให้บริการกับประชาชนในช่วงปีใหม่ 2560 นี้
นายสมชาย ชาญณรงค์กุล อธิบดีกรมส่งเสริมการเกษตร กล่าวว่า โครงการ“เศรษฐกิจพอเพียงด้านการเกษตรกับสังคมเมือง”มีวัตถุประสงค์เพื่อต้องการถ่ายทอดความรู้เรื่องการปลูกผักในพื้นที่จํากัดให้กับประชาชนในสังคมเมือง และต้องการให้คนในชุมชนเมืองได้มีพืชผักปลอดภัยไว้บริโภค เป็นการลดรายจ่ายในครัวเรือน โดยกรมฯ จะจัดอบรมให้ความรู้เรื่องการปลูกผักและการเลือกชนิดของผักให้เหมาะสมกับสภาพแวดล้อม รวมถึงการเลือกใช้วัสดุอุปกรณ์ปลูกที่เหมาะกับพื้นที่จํากัด การเลือกใช้ระบบน้ําที่เหมาะกับพื้นที่และพืชผักที่ปลูก เช่น ระบบมินิสปริงเกลอร์ ระบบไมโครสเปรย์ระบบน้ําหยด เป็นต้น พร้อมให้คําแนะนําการดูแลรักษาและการป้องกันกําจัดศัตรูพืช โดยมีตัวอย่างการปลูกผักสวนครัวในพื้นที่จํากัด 4 รูปแบบ ได้แก่ 1. การปลูกผักในแปลงขนาดเล็ก (ปลูกผักผสมผสาน) 2. การปลูกผักในแปลงขนาดเล็ก (ปลูกผักชนิดเดียว) 3. การปลูกผักแนวตั้ง (แบบตาข่าย) และ 4. การปลูกผักแนวตั้ง (แบบกระบะ)
ทั้งนี้ จะเปิดรับสมัครประชาชนที่สนใจเข้ารับการอบรมนําร่อง จํานวน 4 รุ่น ๆ ละ 50 คน เพื่อเป็นของขวัญปีใหม่ 2560 โดยไม่เสียค่าใช้จ่าย ประกอบด้วย รุ่นที่ 1 วันเสาร์ที่ 7 มกราคม 2560รุ่นที่ 2 วันอาทิตย์ที่ 8 มกราคม 2560รุ่นที่ 3 วันเสาร์ที่ 14 มกราคม 2560 และรุ่นที่ 4 วันอาทิตย์ที่ 15 มกราคม 2560 ผู้สนใจสามารถติดต่อหรือยื่นใบสมัครได้ที่ กองส่งเสริมโครงการพระราชดําริ การจัดการพื้นที่และวิศวกรรมเกษตร กรมส่งเสริมการเกษตร โทร 0 2561 4878 หรือดาวน์โหลดใบสมัครที่
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รองนายกรัฐมนตรีตรวจเยี่ยมพื้นที่และร่วมโครงการจิตอาสาที่จังหวัดบุรีรัมย์
วันพฤหัสบดีที่ 1 พฤศจิกายน 2561
รองนายกรัฐมนตรีตรวจเยี่ยมพื้นที่และร่วมโครงการจิตอาสาที่จังหวัดบุรีรัมย์
รองนายกรัฐมนตรีตรวจเยี่ยมพื้นที่และร่วมโครงการจิตอาสาที่จังหวัดบุรีรัมย์
ตามที่พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ได้รับมอบหมายให้รับผิดชอบในการกํากับและติดตามการปฏิบัติราชการในภูมิภาค ในเขตตรวจราชการที่ 10 ภาคตะวันออกเฉียงเหนือตอนบน 1 (จังหวัดบึงกาฬ เลย หนองคาย หนองบัวลําภู อุดรธานี) เขตตรวจราชการที่ 11 ภาคตะวันออกเฉียงเหนือตอนบน 2 (จังหวัดนครพนม มุกดาหาร สกลนคร) เขตตรวจราชการที่ 12 ภาคตะวันออกเฉียงเหนือตอนกลาง (จังหวัดกาฬสินธุ์ ขอนแก่น มหาสารคาม ร้อยเอ็ด) เขตตรวจราชการที่ 13 ภาคตะวันออกเฉียงเหนือตอนล่าง 1 (จังหวัดชัยภูมิ นครราชสีมา บุรีรัมย์ สุรินทร์) และเขตตรวจราชการที่ 13 ภาคตะวันออกเฉียงเหนือตอนล่าง 2 (จังหวัดยโสธร ศรีสะเกษ อํานาจเจริญ อุบลราชธานี) นั้น
ในวันที่ 2 พฤศจิกายน 2561 รองนายกรัฐมนตรีและรัฐมนตรีว่าการกระทรวงยุติธรรม จะเดินทางไปมอบนโยบายและตรวจเยี่ยมพื้นที่ในการกํากับและติดตามการปฏิบัติราชการในภูมิภาค เขตตรวจราชการที่ 13 และเข้าร่วมกิจกรรมในโครงการจิตอาสา โดยมีกําหนดการที่สําคัญ ดังนี้
เวลา 09.00 น. เป็นประธานเปิดการประชุมและรับฟังการนําเสนอแผนงานและโครงการของเขตตรวจราชการที่ 13 ประกอบด้วยจังหวัดบุรีรัมย์ ชัยภูมิ นครราชสีมา และสุรินทร์ รวมทั้งปัญหาอุปสรรคในการดําเนินงาน
วลา 14.00 น. เดินทางไปตรวจติดตามโครงการที่จังหวัดบุรีรัมย์ ขอรับการสนับสนุนงบประมาณจากงบประมาณรายจ่ายประจําปี พ.ศ.2562 งบกลางในอํานาจของรองนายกรัฐมนตรี (พลอากาศเอก ประจิน จั่นตอง) ได้แก่ โครงการอาคารป้องกันตลิ่งลําตะโคงบ้านตะแบง (เขื่อนกันน้ําเซาะ) ระยะที่ 2 ตําบลหัวฝาย อําเภอแคนดง จังหวัดบุรีรัมย์
เวลา 15.45 น. เป็นประธานเปิดงานและเข้าร่วมกิจกรรมกําจัดผักตบชวา ใน “โครงการจิตอาสา เราทําความดีด้วยหัวใจ” ที่ หมู่ที่ 1 บ้านดอนมนต์ ตําบลดอนมนต์ อําเภอสตึก จังหวัดบุรีรัมย์
....................................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-กระทรวงพลังงาน ร่วมพิธีทำบุญตักบาตร ณ พระลานพระราชวังดุสิต
วันศุกร์ที่ 28 กรกฎาคม 2560
กระทรวงพลังงาน ร่วมพิธีทําบุญตักบาตร ณ พระลานพระราชวังดุสิต
กระทรวงพลังงาน ในพิธีทําบุญตักบาตรถวายพระราชกุศล พระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายพระพรชัยมงคลกับถวายพระราชกุศล สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว เนื่องในโอกาสวันเฉลิมพระชนมพรรษา
วันนี้ (28 ก.ค. 60) พลเอก อนันตพร กาญจนรัตน์ รัฐมนตรีว่าการกระทรวงพลังงาน พร้อมภริยา และ ดร.อารีพงศ์ ภู่ชอุ่ม ปลัดกระทรวงพลังงาน และคณะผู้บริหารระดับสูงของกระทรวงพลังงาน เข้าร่วมพิธีทําบุญตักบาตรถวายพระราชกุศล พระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายพระพรชัยมงคลกับถวายพระราชกุศล สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 65 พรรษา 28 กรกฎาคม 2560 ณ พระลานพระราชวังดุสิต
รัฐบาลไทย-ข่าวทำเนียบรัฐบาล-พม. ประชุมคณะอนุกรรมการเฉพาะกิจกำกับและติดตามการดำเนินงานป้องกันและปราบปรามการค้ามนุษย์ ครั้งที่ 5/2561
วันอังคารที่ 25 ธันวาคม 2561
พม. ประชุมคณะอนุกรรมการเฉพาะกิจกํากับและติดตามการดําเนินงานป้องกันและปราบปรามการค้ามนุษย์ ครั้งที่ 5/2561
พม. ประชุมคณะอนุกรรมการเฉพาะกิจกํากับและติดตามการดําเนินงานป้องกันและปราบปรามการค้ามนุษย์ ครั้งที่ 5/2561
เมื่อวันที่ 24 ธ.ค. 61 เวลา 16.00 น. พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมคณะอนุกรรมการเฉพาะกิจกํากับและติดตามการดําเนินงานป้องกันและปราบปรามการค้ามนุษย์ ครั้งที่ 5/2561 โดยมีผู้แทนหน่วยงานที่เกี่ยวข้องในการป้องกันและปราบปรามการค้ามนุษย์ อาทิ กระทรวงยุติธรรม กระทรวงแรงงาน กรมสอบสวนคดีพิเศษ กรมการปกครองสํานักงานตํารวจแห่งชาติ สํานักงานอัยการสูงสุด สํานักงานศาลยุติธรรม และผู้ทรงคุณวุฒิฯลฯ จํานวนกว่า 50 คน เข้าร่วมการประชุม ณ ห้อง Room C โรงแรมอมารี วอเตอร์เกท กรุงเทพฯ
พลเอก อนันตพร กล่าวว่า การประชุมคณะกรรมการป้องกันและปราบปรามการค้ามนุษย์ ครั้งที่ 4/2561 โดยมีพลเอก ประวิตร วงษ์สุวรรณ รองนายกรัฐมนตรี เป็นประธาน เมื่อวันที่ 19 ธันวาคม 2561 ได้เห็นชอบในหลักการร่างรายงานผลการดําเนินงานป้องกันและปราบปรามการค้ามนุษย์ของประเทศไทย ประจําปี 2561 (มกราคม – ธันวาคม 2561) และมอบให้ทุกหน่วยงานที่เกี่ยวข้องปรับปรุง เพิ่มเติมข้อมูลให้มีความชัดเจน ครบถ้วน และสมบูรณ์มากยิ่งขึ้น เพื่อให้กระทรวงการต่างประเทศ (กต.) และกระทรวงการพัฒนาสังคมและความมั่นคงของมนุษย์ (พม.) ได้ปรับปรุงรายงานทั้งฉบับภาษาไทยและภาษาอังกฤษแบบคู่ขนานต่อไป
พลเอก อนันตพร กล่าวเพิ่มเติมว่า การประชุมครั้งนี้ ที่ประชุมฯ ได้ร่วมกันพิจารณาในส่วนของบทสรุปผู้บริหาร และแผนการดําเนินงานต่อไป ซึ่งเป็นสองส่วนสําคัญในรายงานฯ ให้สมบูรณ์ และเพื่อแสดงความมุ่งมั่นในการดําเนินต่อต้านการค้ามนุษย์อย่างเข้มข้น ต่อเนื่อง และเป็นรูปธรรมต่อไป โดยกระทรวง พม. กําหนดจะนํารายงานฯ ฉบับภาษาไทย เสนอนายกรัฐมนตรีให้ความเห็นชอบในวันที่ 10 มกราคม 2562 ทั้งนี้ ขอบคุณคณะอนุกรรมการฯ และผู้แทนหน่วยงานที่เกี่ยวข้องที่ได้ให้ร่วมมืออย่างเต็มที่ในการป้องกันและปราบปรามการค้ามนุษย์ในทุกมิติ จนเกิดผลสัมฤทธิ์ปรากฏอย่างชัดเจนในรายงานฯ และหวังเป็นอย่างยิ่งว่ารายงานดังกล่าวจะสร้างความเชื่อมั่นต่อความพยายามของรัฐบาลไทยในการแก้ไขปัญหาการค้ามนุษย์
รัฐบาลไทย-ข่าวทำเนียบรัฐบาล-ขยายเวลามาตรการให้ความช่วยเหลือเขตพัฒนาพิเศษเฉพาะกิจ
วันพฤหัสบดีที่ 25 พฤษภาคม 2560
ขยายเวลามาตรการให้ความช่วยเหลือเขตพัฒนาพิเศษเฉพาะกิจ
กรมบัญชีกลางขยายระยะเวลามาตรการให้ความช่วยเหลือ ฟื้นฟู และพัฒนาเศรษฐกิจในเขตพัฒนาพิเศษเฉพาะกิจ ออกไปจนถึงวันที่ พ.ร.บ. การจัดซื้อจัดจ้างฯ พ.ศ. 2560 จะมีผลใช้บังคับ เพื่อให้ส่วนราชการมีความคล่องตัวในการจัดซื้อจัดจ้าง
กรมบัญชีกลางขยายระยะเวลามาตรการให้ความช่วยเหลือ ฟื้นฟู และพัฒนาเศรษฐกิจในเขตพัฒนาพิเศษเฉพาะกิจ ออกไปจนถึงวันที่ พ.ร.บ. การจัดซื้อจัดจ้างฯ พ.ศ. 2560 จะมีผลใช้บังคับ เพื่อให้ส่วนราชการมีความคล่องตัวในการจัดซื้อจัดจ้าง รวมถึงเป็นการกระตุ้นเศรษฐกิจในเขตพัฒนาพิเศษเฉพาะกิจ
นางสาวอรนุช ไวนุสิทธิ์ ที่ปรึกษาด้านพัฒนาระบบการเงินการคลัง ในฐานะโฆษกกรมบัญชีกลาง เปิดเผยว่า ที่ประชุมคณะกรรมการว่าด้วยการพัสดุ (กวพ.) ได้มีมติขยายระยะเวลามาตรการให้ความช่วยเหลือ ฟื้นฟู และพัฒนาเศรษฐกิจในเขตพัฒนาพิเศษเฉพาะกิจ ได้แก่ จังหวัดยะลา จังหวัดปัตตานี จังหวัดนราธิวาส จังหวัดสตูล และจังหวัดสงขลา (อําเภอจะนะ อําเภอเทพา อําเภอนาทวี และอําเภอสะบ้าย้อย) ออกไป จนถึงวันที่พระราชบัญญัติการจัดซื้อจัดจ้างและการบริหารพัสดุ พ.ศ. 2560 จะมีผลใช้บังคับ เนื่องจากสภาพเศรษฐกิจในเขตพัฒนาพิเศษเฉพาะกิจ ยังไม่กลับคืนเข้าสู่สภาวะปกติ
มาตรการดังกล่าว ให้ความช่วยเหลือส่วนราชการในภูมิภาค หรือส่วนราชการในส่วนกลางที่มีหน่วยงานตั้งอยู่ในส่วนภูมิภาค ซึ่งอยู่ในเขตพัฒนาพิเศษเฉพาะกิจ ที่จะทําการจัดซื้อในวงเงินเกิน 100,000 บาท แต่ไม่เกิน 15,000,000 บาท หรือจัดจ้างในวงเงินเกิน 100,000 บาท แต่ไม่เกิน 30,000,000 บาท ให้สามารถจัดซื้อจัดจ้าง โดยวิธีพิเศษ ตามระเบียบสํานักนายกรัฐมนตรีว่าด้วยการพัสดุ พ.ศ. 2535 และที่แก้ไขเพิ่มเติม ได้ โดยอนุโลม โดยให้อยู่ในอํานาจของหัวหน้าส่วนราชการนั้นหรือผู้ว่าราชการจังหวัด แล้วแต่กรณี เป็นผู้พิจารณาได้ตามความเหมาะสมและเป็นประโยชน์ต่อทางราชการเป็นสําคัญ
โฆษกกรมบัญชีกลาง กล่าวเสริมว่า การขยายระยะเวลามาตรการดังกล่าว เพื่อให้การจัดซื้อจัดจ้างของส่วนราชการในเขตพัฒนาพิเศษเฉพาะกิจมีความรวดเร็ว คล่องตัวมากขึ้น เป็นการกระตุ้นเศรษฐกิจในพื้นที่ และส่งผลต่อการเบิกจ่ายงบประมาณ รวมถึงทําให้มีเงินหมุนเวียนในระบบยิ่งขึ้น
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-“บิ๊กอู๋”เผย ผลเจรจา สปป.ลาว สองฝ่ายร่วมมือปรับสถานภาพแรงงานให้ทัน 30 มิ.ย.
วันอังคารที่ 27 กุมภาพันธ์ 2561
“บิ๊กอู๋”เผย ผลเจรจา สปป.ลาว สองฝ่ายร่วมมือปรับสถานภาพแรงงานให้ทัน 30 มิ.ย.
“รัฐมนตรีแรงงาน” เผย ไทย - สปป.ลาว บรรลุผลเจรจากระชับความร่วมมือแน่นแฟ้น เห็นพ้องร่วมกันเร่งรัดดําเนินการปรับสถานภาพแรงงานให้แล้วเสร็จก่อน 30 มิ.ย.61 เพิ่มศูนย์แรกรับและสิ้นสุดการจ้าง จ.มุกดาหาร เป็นสถานที่ปรับสถานภาพแรงงานลาว
“รัฐมนตรีแรงงาน” เผย ไทย - สปป.ลาว บรรลุผลเจรจากระชับความร่วมมือแน่นแฟ้น เห็นพ้องร่วมกันเร่งรัดดําเนินการปรับสถานภาพแรงงานให้แล้วเสร็จก่อน 30 มิ.ย.61 เพิ่มศูนย์แรกรับและสิ้นสุดการจ้าง จ.มุกดาหาร เป็นสถานที่ปรับสถานภาพแรงงานลาว พร้อมเปิดดําเนินการเดือนพฤษภาคมนี้
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน กล่าวถึงผลการหารือข้อราชการกับนายคําแพง ไซสมแพง รัฐมนตรีว่าการกระทรวงแรงงานและสวัสดิการแห่ง สปป.ลาว โดยมี นายจรินทร์ จักกะพาก ปลัดกระทรวงแรงงาน นายอนุรักษ์ ทศรัตน์ อธิบดีกรมการจัดหางาน เข้าร่วมการเจาจาในครั้งนี้ด้วย ณ โรงแรมลาว พลาซ่า เมื่อวันที่ 26 กุมภาพันธ์ที่ผ่านมาว่า สาระสําคัญจากการหารือในครั้งนี้ ทางการลาวขอให้ไทยส่งข้อมูลแรงงานลาวที่ยังดําเนินการปรับสถานภาพไม่แล้วเสร็จ เพื่อเป็นฐานข้อมูลในการวางแผนการดําเนินการให้ทันกําหนดเวลา และขอเชื่อมโยงข้อมูลของแรงงานลาวที่อยู่ในประเทศไทย ซึ่งไทยยินดีส่งข้อมูลแรงงานให้ สปป.ลาว และจะพยายามให้แรงงานลาวได้เข้าไปปรับสถานภาพโดยเร็ว ซึ่งแต่ละศูนย์จะสามารถดําเนินการได้ 500 คนต่อวัน นอกจากนี้ ได้ขอให้แรงงานลาวที่อยู่ในภาคเหนือและภาคตะวันออกเฉียงเหนือเดินทางกลับไปดําเนินการฝั่งลาว ตลอดจนได้จัดรถโมบายเคลื่อนที่ไปยังจังหวัดที่มีศูนย์กลางของแรงงานจํานวนมากด้วย เช่น ขอนแก่น เป็นต้น
พล.ต.อ.อดุลย์ฯ กล่าวต่อว่า ฝ่ายไทยยินดีประชาสัมพันธ์ทุกช่องทางเพื่อให้นายจ้างและแรงงานได้มาลงทะเบียนและปรับสถานภาพภายในเวลากําหนด และขอให้ทางการลาวได้ประชาสัมพันธ์ให้แรงงานและครอบครัวของแรงงานที่ทํางานในประเทศไทยเร่งดําเนินการให้แล้วเสร็จทันกําหนด นอกจากนี้ ยังสนับสนุนสถานที่ให้จัดตั้งศูนย์แรกรับเข้าทํางานและสิ้นสุดการจ้าง จ.มุกดาหาร เพื่อให้เกิดกลไกความร่วมมือนําแรงงานเข้าสู่กระบวนการปรับสถานภาพโดยเร็ว ขณะนี้มีความพร้อมและสามารถเปิดดําเนินการได้ภายในเดือนพฤษภาคมนี้ สําหรับการขอวีซ่า Non – Immigrant L-A ณ สถานกงสุลใหญ่ แขวงสะหวันนะเขตของแรงงานลาว สามารถดําเนินการโดยแรงงานลาวมอบหมายผู้แทนไปดําเนินการแทนได้เช่นเดียวกับสถานเอกอัครราชทูตไทย ณ นครเวียงจันทร์ ทั้งนี้ ทั้งสองฝ่ายยังเห็นชอบที่จะจัดการประชุมทางวิชาการร่วมกัน โดยทางการลาวจะเป็นเจ้าภาพในเดือนมีนาคมนี้ เพื่อกระชับความร่วมมือระหว่างทั้งสองประเทศ และเป็นโอกาสที่ดีในการขยายความร่วมมือด้านอื่นๆ นอกเหนือจากการจ้างแรงงานให้แน่นแฟ้นมากยิ่งขึ้นต่อไป
“ขอฝากถึงนายจ้างและผู้ประกอบการที่มีลูกจ้างต่างด้าวทั้ง 3 สัญชาติ ให้เร่งไปจัดทําทะเบียนประวัติให้แล้วเสร็จภายใน 31 มีนาคม 2561 นี้ ซึ่งจะไม่มีการขยายเวลาอีกต่อไป” พล.ต.อ.อดุลย์ฯ กล่าวในท้ายสุด
---------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
27 กุมภาพันธ์ 2561
รัฐบาลไทย-ข่าวทำเนียบรัฐบาล-ออมสินยกหนี้ให้กับตำรวจและทหารที่เสียชีวิตจากการปฏิบัติหน้าที่และเป็นลูกค้าธนาคาร
วันจันทร์ที่ 10 กุมภาพันธ์ 2563
ออมสินยกหนี้ให้กับตํารวจและทหารที่เสียชีวิตจากการปฏิบัติหน้าที่และเป็นลูกค้าธนาคาร
ออมสินยกหนี้ให้กับตํารวจและทหารที่เสียชีวิตจากการปฏิบัติหน้าที่และเป็นลูกค้าธนาคาร พร้อมมอบเงิน 100,000 บาท ให้กับครอบครัว จัดมาตรการช่วยเหลือประชาชนผู้เสียชีวิตและบาดเจ็บจากเหตุกราดยิงที่โคราช
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า จากเหตุการณ์ความรุนแรงในพื้นที่จังหวัดนครราชสีมา ซึ่งส่งผลให้มีผู้เสียชีวิตและบาดเจ็บจํานวนมาก ธนาคารออมสิน ในฐานะสถาบันการเงินของรัฐจึงมีมาตรการบรรเทาความเดือดร้อนให้กับลูกค้าและไม่ใช่ลูกค้าของธนาคารเป็นกรณีเร่งด่วน ดังนี้ 1.กรณีเสียชีวิต หากเป็นเจ้าหน้าที่ตํารวจและทหารที่ปฏิบัติหน้าที่ และเป็นลูกค้าของธนาคาร ธนาคารจะยกหนี้ให้ทั้งหมด และจะมอบเงินจํานวน 100,000 บาท ให้กับครอบครัว เพื่อเป็นการช่วยเหลือในเบื้องต้น 2.กรณีเสียชีวิต สําหรับลูกค้าประชาชนทั่วไป ธนาคารจะลดอัตราดอกเบี้ยเหลือ 0.01% ตลอดสัญญา และ 3.กรณีบาดเจ็บ ไม่ว่าจะเป็นเจ้าหน้าที่ตํารวจ ทหาร หรือประชาชนทั่วไป ที่เป็นลูกค้าของธนาคาร ลดอัตราดอกเบี้ยเหลือ 0.01% ต่อปี คงที่เป็นระยะเวลา 5 ปีนอกจากนี้จะพิจารณาเร่งรัดให้บริษัทประกันจ่ายค่าสินไหมทดแทนอย่างเร่งด่วนเป็นกรณีพิเศษ เพื่อบรรเทาความเดือดร้อนดังกล่าว
"ธนาคารออมสิน ขอแสดงความเสียใจต่อความสูญเสียที่เกิดขึ้น และขอเป็นกําลังใจให้กับครอบครัวของผู้ที่เสียชีวิต ผู้ได้รับบาดเจ็บ และพี่น้องชาวโคราช จากเหตุการณ์ครั้งนี้" ดร.ชาติชาย กล่าว
ทั้งนี้ สามารถติดต่อสอบถามข้อมูลได้ที่ธนาคารออมสินสาขาในพื้นที่ หรือ ศูนย์ลูกค้าสัมพันธ์ธนาคารออมสิน โทร 1115
รัฐบาลไทย-ข่าวทำเนียบรัฐบาล-กระทรวงการคลังหนุนองค์การสุราผลิตเจลล้างมือ เตรียมกระจายแจกฟรีประชาชนทั่วประเทศ 1 ล้านขวด [กระทรวงการคลัง]
วันพฤหัสบดีที่ 16 เมษายน 2563
กระทรวงการคลังหนุนองค์การสุราผลิตเจลล้างมือ เตรียมกระจายแจกฟรีประชาชนทั่วประเทศ 1 ล้านขวด [กระทรวงการคลัง]
กระทรวงการคลัง มอบหมายองค์การสุรา เร่งจัดหาแอลกอฮอล์ผลิตเจลล้างมือ ร่วมกับธนาคารออมสิน จํานวน 1 ล้านขวด เตรียมแจกฟรีประชาชนทั่วประเทศป้องกันเสี่ยงติดโควิด 19
นายสันติ พร้อมพัฒน์ รัฐมนตรีช่วยว่าการกระทรวงการคลัง เปิดเผยว่า กระทรวงการคลังเตรียมแผนการในการช่วยเหลือภาคประชาชนทั่วประเทศ โดยได้มีการจัดหาอุปกรณ์ในการป้องกันการแพร่ระบาดของไวรัสโคโรนา 2019 (COVID-19) โดยเฉพาะแอลกอฮอล์เจล ซึ่งเป็นผลิตภัณฑ์ที่มีความจําเป็นที่ต้องใช้ทําความสะอาดและการฆ่าเชื้อโรคได้อย่างสม่ําเสมอ จึงได้มอบให้หน่วยงานที่เกี่ยวข้องในการจัดหาวัตถุดิบในการผลิต ไม่ว่าจะเป็น องค์การสุรา กรมสรรพสามิต และธนาคารออมสิน ร่วมกันผลิตแอลกอฮอล์เจล ขนาดพกพา จํานวน 1ล้านขวด เพื่อนําไปแจกจ่ายประชาชน และหน่วยงานราชการต่างๆ เช่นโรงพยาบาล และ ธนาคารออมสิน
ทั้งนี้ องค์การสุราถือเป็นหน่วยงานที่กํากับดูแลการผลิตสุรา ที่ใช้แอลกอฮอล์เป็นส่วนผสมหลัก ดังนั้นด้วยความพร้อมทางด้านการผลิตและการจัดหาแอลกอฮอล์ สามารถรวบรวมวัตถุดิบเพื่อนําไปผลิตเป็นสารแอลกอฮอล์เจลได้อย่างรวดเร็ว จึงเป็นอีกหน่วยที่จะสามารถเข้าไปสนับสนุนช่วยเหลือภาคประชาชนเพื่อสุขอนามัยและลดความเสี่ยงจากการแพร่ระบาดของไวรัส COVID -19
กรมสรรพสามิต โทร. 02 241 5600-18
ธนาคารออมสิน โทร. 02 299 8000
รัฐบาลไทย-ข่าวทำเนียบรัฐบาล-มาตรการด้านการขนส่ง  "การขนถ่ายสินค้าบริเวณด่านพรมแดน" ภายใต้มาตรการป้องกันและควบคุมการแพร่ระบาดโควิด-19 [กระทรวงคมนาคม]
วันเสาร์ที่ 25 เมษายน 2563
มาตรการด้านการขนส่ง  "การขนถ่ายสินค้าบริเวณด่านพรมแดน" ภายใต้มาตรการป้องกันและควบคุมการแพร่ระบาดโควิด-19 [กระทรวงคมนาคม]
มาตรการด้านการขนส่ง  "การขนถ่ายสินค้าบริเวณด่านพรมแดน" ภายใต้มาตรการป้องกันและควบคุมการแพร่ระบาดโควิด-19
มาตรการด้านการขนส่ง"การขนถ่ายสินค้าบริเวณด่านพรมแดน"
ภายใต้มาตรการป้องกันและควบคุมการแพร่ระบาดโควิด-19
กําหนดพื้นที่ควบคุม
1.กําหนดพื้นที่ขนถ่ายสินค้าบริเวณด่านพรมแดน
2.จัดให้มีจุดคัดกรองและให้มีการพ่นยาฆ่าเชื้อ
3.จัดให้มีที่พักสําหรับการกักตัว
กําหนดมาตรการควบคุม
1.กําชับผู้ประกอบการขนถ่ายสินค้าด้วยความรวดเร็ว และเมื่อเสร็จแล้วให้คนขับรถขับรถกลับประเทศของตนทันที
2.ไม่ให้คนขับรถและผู้ประจํารถลงจากรถโดยไม่จําเป็น
3.คนขับรถและผู้ประจํารถของไทย ต้องกลับเข้ามาในราชอาณาจักรภายใน 7 วัน***
ถ้ากลับเข้ามาไม่ทันภายในกําหนดต้องเข้าสู่มาตรการกักตัว 14 วัน (Local Quarantine)
รัฐบาลไทย-ข่าวทำเนียบรัฐบาล-ช่วงผ่อนคลายมาตรการ การ์ดห้ามตก รักษาความสะอาดอย่างเคร่งครัด
วันศุกร์ที่ 15 พฤษภาคม 2563
ช่วงผ่อนคลายมาตรการ การ์ดห้ามตก รักษาความสะอาดอย่างเคร่งครัด
รักษาความสะอาดอย่างสม่ําเสมอ
รัฐบาลไทย-ข่าวทำเนียบรัฐบาล-ก.แรงงาน ตั้งเป้า สปก. 1.2 หมื่นแห่ง เข้าร่วม GLP ปี 61 ยกระดับมาตรฐานแรงงานไทย
วันพฤหัสบดีที่ 9 พฤศจิกายน 2560
ก.แรงงาน ตั้งเป้า สปก. 1.2 หมื่นแห่ง เข้าร่วม GLP ปี 61 ยกระดับมาตรฐานแรงงานไทย
กระทรวงแรงงาน ส่งเสริมสถานประกอบการนําแนวปฏิบัติการใช้แรงงานที่ดี (GLP) ตั้งเป้าปี 2561 สถานประกอบการเข้าร่วม 12,000 แห่ง พร้อมประสานความร่วมมือภาครัฐ ภาคเอกชน สมาคม
กลุ่มอุตสาหกรรม ตามแนวทางประชารัฐ ยกระดับมาตรฐานแรงงานไทย
นายจรินทร์ จักกะพาก ปลัดกระทรวงแรงงาน เป็นประธานการประชุมคณะกรรมการบริหารมาตรฐานแรงงาน ณ ห้องประชุม ศ.นิคม จันทรวิทุร ชั้น 5 อาคารกระทรวงแรงงาน โดยที่ประชุมได้รายงานผลการปฏิบัติงานส่งเสริมมาตรฐานแรงงานไทย ประจําปี 2560 แก่สถานประกอบการต่างๆ การปรับปรุงข้อกําหนดมาตรฐานแรงงานไทย ความรับผิดชอบทางสังคมของธุรกิจไทย (มรท.8001 - 2553) และการดําเนินงานด้านมาตรฐานแรงงานไทย ตามแผนปฏิบัติงานของกรมสวัสดิการและคุ้มครองแรงงาน ประจําปี 2561 ซึ่งจะมีกิจกรรมหลักที่สําคัญ ได้แก่ กิจกรรมส่งเสริม และสนับสนุนให้สถานประกอบกิจการ มีความรู้เกี่ยวกับความรับผิดชอบต่อสังคมด้านแรงงาน อาทิ งานพัฒนามาตรฐานแรงงาน งานรับรองมาตรฐานแรงงาน และงานส่งเสริมความรับผิดชอบต่อสังคมด้านแรงงาน โดยเป้าหมายในปี 2561 จะส่งเสริมสถานประกอบกิจการให้นําแนวปฏิบัติการใช้แรงงานที่ดี (Good Labour Practices : GLP) ไปใช้ในการบริหารจัดการแรงงาน จํานวน 12,000 แห่ง ซึ่งจะทําให้ผลิตภัณฑ์/ผลผลิตของบริษัทเป็นที่ยอมรับจากการใช้แรงงานที่เป็นไปตามมาตรฐาน
นอกจากนี้ ที่ประชุมยังได้เห็นชอบแนวทางการส่งเสริมมาตรฐานแรงงานไทยประจําปี 2561 เพิ่มเติมนอกเหนือจากแผนงาน โครงการ กิจกรรมปกติ ซึ่งเป็นแนวทางในการป้องกันและแก้ไขปัญหา การละเมิดสิทธิแรงงานพร้อมยกระดับคุณภาพชีวิตตามแนวทางประชารัฐ โดยการทํางานประสานความร่วมมือระหว่างหน่วยงานภาครัฐกับภาคเอกชน สมาคม และกลุ่มอุตสาหกรรมประเภทต่างๆ โดยนําแนวทางประชารัฐไปใช้เพื่อขยายผลการนําแนวปฏิบัติการใช้แรงงานที่ดี (GLP) ไปสู่การบริหารกิจการอีกด้วย
---------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
ปริยรณ พรหมสาขา ณ สกลนคร - ภาพ/
9 พฤศจิกายน 2560